钦定古今图书集成/明伦汇编/氏族典/第302卷 > 梁𫖳
## 钦定古今图书集成/明伦汇编/氏族典/第302卷 > 梁𫖳

按《广东通志》：“𫖳字微之，其先京兆万年人。祖炅，佐幕
番禺，属刘氏称南汉，据有岭南，炅耻非王命，不从所
署，遁于东莞，人称其高。宋朝统一区夏，遂占籍高要，
𫖳秉奇节，强学才行，信于朋友，辞章尤赡。补武仙簿，
历郁林尉，封州司户参军，悉著能声。以疾乞休，升光
禄寺丞，致仕，卒于家。”